terma
Terma er i tibetansk religion 'skjulte skatte', som skal være blevet anbragt af især Padmasambhava i 700-tallet.
Skattene består typisk af tekster eller rituelle redskaber, men kan også være af visionær art. De er blevet opdaget siden 1000-tallet af 'skattefindere', såkaldte terton (gter-ston). Mange terma er blandt de vigtigste skrifter om dzogchen. Deres autenticitet er undertiden omstridt blandt tibetanske buddhister.